Ir-Regolament tal-Kunsill (KE) Nru 2703/1999
ta’ l-14 ta’ Diċembru 1999
li jemenda r-Regolament (KE) Nru 2596/97 li jestendi l-perjodu li jipprovdi għalih l-Artikolu 149(1) ta’ l-Att ta’ l-Adeżjoni ta’l-Awstrija, il-Finlandja u l-Isvezja
IL-KUNSILL TA’ L-UNJONI EWROPEA,
Wara li kkunsidra t-Trattat ta’ l-Adeżjoni ta’ l-Awstrija, l-Finlandja u l-Isvezja, u b’mod partikolari l-Artikolu 149(2) tiegħu,
Wara li kkunsidra l-proposta mill-Kummissjoni(1),
Wara li kkunsidra l-Opinjoni tal-Parlament Ewropew(2),
Billi:
(1) It-tieni paragrafu ta’l-Artikolu 1 tar-Regolament (KE) Nru 2596/97(3) jestendi sal-31 ta’Dieċembru 1999 l-perjodu li matulu miżuri transitorji jistgħu jiġu adottati fir-rigward tal-ħtiġiet tal-kontenut tax-xaħam għal ħalib maħsub għall-konsum uman fil-Finlandja u l-Isvezja; id-diffikultajiet biex jiġu adattati r-regoli tal-Komunità li qanqlu l-ħtieġa ta’ dawk il-miżuri tarnsitorji ma setgħux jiġu riżolti qabel il-31 ta’ Diċembru 1999;
(2) Huwa għalhekk meħtieġ li jsir użu mill-possibbiltà offruta,ill-Att ta’ Adeżjoni ta’ l-1994 beix jestendi l-perjodu in kwistjoni; perjodu addizzjonali ta’ erba’ snin jidher xieraq;
(3) Għandu wkoll ikun hemm eżami f’nofs dan il-perjodu tal-proress magħmul minn dawk l-Istati Membri fl-applikazzjoni tar-regoli tal-Komunità,
ADOTTA DAN IR-REGOLAMENT:
Artikolu 1
Fl-Artikolu 1 tar-Regolament (KE) Nru 2596/97, it-tieni paragrafu għandu jiġi sostitwit b’dan li ġej:
"Iżda, fir-rigward tal-ħtiġiet li jirrelataw mal-kontenut ta’ xaħam f’ħalib għall-konsum uman prodott fil-Finlandja u l-Isvezja, il-perjodu huwa b’dan estiż sal-31 ta’ Diċembru 2003.
Il-Finlandja u l-Isvezja għandhom jinnotifikaw lill-Kummissjoni qabel il-31 ta’ Diċembru 2001 bil-miżuri adottati bil-ħsieb li jiġu adattati r-regoli tal-Komunità. Fuq dak il-bażi, il-Kummissjoni għandha tippresenta lill-Kunsill rapport dwar il-progress magħmul mill-Istati Membri konċernati."
Artikolu 2
Dan ir-Regolament għandu jidħol fis-seħħ fl-1 ta’ Jannar 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta’ Diċembru 1999.